Mount Hampton



Mount Hampton er en utdødd skjoldvulkan i Antarktis med et sirkelformet, isfylt krater som dekker det meste av toppen. Den er den nordligste av de utdødde vulkanene i Executive Committee Range i Marie Byrd Land. Den høyeste toppen er Marks Peak, 3 323 meter over havet.  

Vulkanen ble oppdaget av USAS på en flytur 15. desember 1940, og fikk sitt navn etter Ruth Hampton, direktørassistent ved avdelingen for øyer og territorier i det amerikanske innenriksdepartementet og medlem av USAS Executive Committee. US-ACAN aksepterte navnet i 1947. Mount Hampton ble kartlagt i detalj av United States Geological Survey (USGS) fra landmålinger og U.S. Navy-flyfotografering gjennomført mellom 1958 og 1960.

Se også 
Liste over vulkaner i Antarktis

Referanser

Litteratur

Eksterne lenker 
 «Mount Hampton i Antarktis» – Peakbagger 

Vulkaner i Antarktis
Marie Byrd Land
Fjell over 3000 meter
Artikler i Antarktis-prosjektet